**AS Tallink Gruppen og Meyer Turku har inngått intensjonsavtale om bygging av et nytt LNG-skip**

AS Tallink Gruppen og Meyer Turku har inngått en intensjonsavtale om bygging av et nytt miljøvennlig passasjerskip som skal operere på ruten Helsinki - Tallinn. Skipet vil bli bygget i Turku med levering i 2017 og vil koste ca 230 millioner euro. Prosjektet sikrer cirka 2000 arbeidsplasser ved verftet på årsbasis.

Det nye skipet vil bli 212 meter langt med en bruttovekt på 49 000 tonn. Skipet skal operere på ruten Helsinki - Tallinn med kapasitet til 2800 passasjerer.

Det nye skipet vil ha betydelige forbedringer fra et miljøsynspunkt og energieffektivitet da man bruker mange nye innovasjoner og tekniske løsninger. Grønne verdier, reduserte utslipp, minimale mengder avfall og gjenvinning er stikkord som ligger til grunn for utformingen av det nye skipet. Skipet vil bli drevet av LNG og oppfyller de nye og strengere regler i Østersjøen, som er en del av ECA -området.

*- Som markedsleder med mange års erfaring på denne linjen, har vi svært god kunnskap og forståelse for våre kunders forventninger og hva som må forbedres. Jeg er overbevist om at Meyer Turku med sin erfaring vil levere et skip i verdensklasse med høy kvalitet som vil styrke vår markedsposisjon ytterligere,* sier Janek Stalmeister, styremedlem og påtroppende administrerende direktør i AS Tallink Gruppen.

- *Mellom 2002-2009 har AS Tallink Gruppen bestilt seks helt nye fartøy og bestillingen av dette skipet vil bli konsernets syvende nybygg. Jeg er veldig glad for at Meyer Turku har fortsatt tillit til videre samarbeid med Tallink. Bestillingen av det nye skipet gir oss en utmerket mulighet til å anvende og forbedre design og nye arbeidsmetoder. Dette samarbeidet er svært viktig for Meyer Turku og hele verftsindustrien i Finland*, sier Jan Meyer, administrerende direktør i Meyer Turku Oy.

I løpet av de kommende månedene vil Tallink Gruppen og Meyer Turku i fellesskap utvikle en endelig kontrakt for byggingen av skipet.

AS Tallink Gruppen er det ledende serviceselskapet i passasjer- og lasteskiptrafikken i Østersjøen. Selskapet eier 18 skip og opererer under varemerkene Tallink og Silja Line på seks forskjellige linjer. AS Tallink Gruppen har 7000 ansatte og transporterer over 9 millioner passasjerer hvert år.

Meyer Turku Oy er et av Europas ledende skipsverft og eies av Meyer Werft (70 %) og det statlige Teollisuussijoitus (30%). Selskapets verft i Åbo sysselsetter 1350 mennesker spesialisert på bygging av cruiseskip, bil- og passasjerskip og spesialfartøy.

För ytterligare information:

Tanja Sabell

Kommunikationschef

Meyer Turku Oy

Telefon: +358 41 4488 740

Luulea Lääne

Kommunikationsdirektör

AS Tallink Grupp

Telefon: +372 5521 296